Diari Oficial de la Generalitat Valenciana


Sumari del DOGV 8050, del 29-05-2017 (2017/4681)

RESOLUCIÓ de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4681


Data del document
:   23-05-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 23 de maig de 2017, de la Conselleria de Transparència, Responsabilitat Social, Participació i Cooperació, per la qual es convoca la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern. [2017/4681]  
L'article 11 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, assigna a la Conselleria de Transparència, Responsabilitat Social, Participació i Cooperació, les competències en matèria de responsabilitat social i foment de l'autogovern.  
El Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 40.2.b, atribueix a la Direcció General de Responsabilitat Social i Foment de l'Autogovern, entre altres funcions, les vinculades amb la responsabilitat social i el desenvolupament de l'autogovern.  
L'article 1 del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, atorga a aquest departament les competències en matèria de responsabilitat social, foment de l'autogovern i desenvolupament estatutari, mentre que l'article 10 d'aqueixa norma estableix les funcions que exerceix la Direcció General de Responsabilitat Social i Foment de l'Autogovern, entre les quals estan les següents: dissenyar la planificació i les directrius d'actuació en matèria de responsabilitat social, dirigir i gestionar les polítiques de la Generalitat adscrites al desenvolupament de l'autogovern, dissenyar, coordinar i gestionar les ajudes adscrites al foment i a la divulgació de l'autogovern i la responsabilitat social, coordinar el desplegament normatiu de l'Estatut d'Autonomia de la Comunitat Valenciana per a la creació dels organismes previstos en aquest, impulsar, coordinar i desenvolupar la normativa de la Generalitat, dins de l'àmbit de la responsabilitat social i del foment de l'autogovern, en matèria de processos de participació diferents de les consultes populars, fomentar les relacions de la Comunitat Valenciana amb altres països en matèria de responsabilitat social i foment de l'autogovern, fomentar la recuperació, la difusió i l'estudi del Dret Civil Valencià, informar i donar suport a les administracions de la Comunitat Valenciana en matèria de promoció de l'autogovern, i dissenyar i executar les actuacions relacionades amb la promoció i divulgació de l'autogovern i les seues institucions.  
Per mitjà de l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis.  
  
Mitjançant la Resolució de 30 de desembre de 2016, de la Conselleria de Transparència, Responsabilitat Social, Participació i Cooperació, es va aprovar el Pla Estratègic de Subvencions d'aquest departament per al període 2016-2019 i en aquest figura, entre les línies d'actuació previstes per a l'exercici 2017, la convocatòria de beques de pràctiques professionals destinades a joves amb titulació universitària, a fi de fomentar la realització de treballs i estudis d'investigació relacionats amb el desenvolupament estatutari, la promoció de l'autogovern i la responsabilitat social.  
En el marc de la normativa ressenyada, amb l'objectiu d'impulsar la formació de joves amb titulació universitària en l'àmbit de la responsabilitat social, el foment de l'autogovern, el desenvolupament i l'execució de l'Estatut d'Autonomia de la Comunitat Valenciana, i la conservació, la modificació, el desenvolupament i la divulgació del Dret Civil Foral Valencià, es convoca, en règim de concurrència competitiva i dins de les disponibilitats pressupostàries existents, la concessió de tres beques per a la realització de pràctiques professionals en la Direcció General de Responsabilitat Social i Foment de l'Autogovern. Les beques a concedir a través d'aquesta convocatòria no estan subjectes a la política de la competència de la Unió Europea en matèria d'ajudes públiques i, per tant, no necessiten notificació a la Comissió Europea en no tindre els requisits previstos en l'article 107.1 del Tractat de Funcionament de la Unió Europea perquè, donat el seu objecte i el tipus de persones destinatàries, les accions subvencionables no afecten la competència ni els intercanvis comercials entre els estats membres, i tampoc afavoreixen determinades empreses o sectors productius. Amb la percepció de les dites beques no hi ha cap avantatge econòmic, ni s'exerceix una activitat econòmica en el mercat relacionada amb l'oferta de béns i serveis que puga falsejar la competència, tot això d'acord amb el que preveu el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
Per tot això, de conformitat amb les previsions de l'esmentada Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, en relació amb els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb la resta de la normativa vigent i aplicable que en la dita ordre es menciona, resolc:  
  
Primer. Objecte  
Convocar, en règim de concurrència competitiva, la concessió de tres beques destinades a les persones que estiguen en possessió de la llicenciatura o del grau en Dret o en Gestió i Administració Pública, per a la realització de pràctiques professionals en la Direcció General de Responsabilitat Social i Foment de l'Autogovern durant els exercicis 2017 i 2018, amb una duració màxima de 12 mesos prorrogables, condicionada a l'existència de crèdit adequat i suficient.  
  
Segon. Bases reguladores de la convocatòria  
Aquesta convocatòria s'ajusta a les previsions de l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals en els òrgans directius competents en matèria de transparència, responsabilitat social, foment de l'autogovern, participació ciutadana, cooperació al desenvolupament, atenció a la ciutadania, qualitat en la prestació de serveis públics o inspecció de serveis, publicada en el Diari Oficial de la Generalitat Valenciana número 7916, de 14 de novembre de 2016 (d'ara en avant, Ordre 7/2016).  
  
Tercer. Finançament  
Les beques previstes en aquesta convocatòria es finançaran a càrrec de l'aplicació pressupostària 35.47.24.297.98.1, línia de subvenció S7255000 dels pressupostos de la Generalitat per a l'exercici 2017, i el seu equivalent per a l'exercici 2018, condicionada a l'existència de crèdit adequat i suficient en els pressupostos de la Generalitat per al dit exercici, segons el següent desglossament per anualitats:  
Anualitat 2017: 18.700 euros.  
Anualitat 2018: 19.000 euros.  
Import total màxim: 37.700 euros.  
  
Quart. Unitat de realització  
1. Les pràctiques professionals es realitzaran en la Direcció General de Responsabilitat Social i Foment de l'Autogovern, les dependències de la qual estan en la seu a València de la Conselleria de Transparència, Responsabilitat Social, Participació i Cooperació.  
2. Dins de la Direcció General mencionada, la direcció tècnica, supervisió i tutoria dels que siguen beneficiaris o beneficiàries de les beques correspondrà a les persones titulars de la Subdirecció General de Responsabilitat Social i Foment de l'Autogovern, del Servei de Promoció de l'Autogovern i Dret Foral Valencià i del Servei de Responsabilitat Social.  
  
Cinqué. Requisits de les persones sol·licitants i supòsits d'exclusió  
1. Per a poder ser beneficiàries d'alguna de les beques convocades, les persones interessades hauran de complir, en la data de finalització del termini de presentació de sol·licituds, els requisits previstos en l'article 2 de l'Ordre 7/2016. En particular, hauran d'estar en possessió de la llicenciatura o del grau en Dret o en Gestió i Administració Pública, sense que hagen transcorregut més de cinc anys des de la conclusió dels estudis corresponents.  
2. Són aplicables a aquesta convocatòria els supòsits d'exclusió previstos en l'article 3 de l'esmentada Ordre 7/2016.  
  
Sisé. Termini, lloc i forma de presentació de les sol·licituds  
1. Les persones interessades a ser beneficiàries d'una de les beques convocades hauran de presentar, exclusivament per via telemàtica, la seua sol·licitud i el curriculum vitae, segons models normalitzats disponibles en la seu electrònica de la Generalitat: https://seu.gva.es.  
2. El termini per a la presentació de sol·licituds és de vint dies naturals, comptadors a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
3. El lloc i la forma de presentació de les sol·licituds són els previstos en l'article 5 de l'Ordre 7/2016.  
  
Seté. Ordenació i instrucció  
L'ordenació i la instrucció del procediment per a la concessió de les beques convocades correspon a la Direcció General de Responsabilitat Social i Foment de l'Autogovern.  
  
Huité. Documentació acreditativa dels mèrits al·legats  
1. De conformitat amb el que preveu l'article 7 de l'Ordre 7/2016, els que concórreguen a aquesta convocatòria no hauran de presentar, en el moment de formalitzar la sol·licitud, cap document per a acreditar els mèrits al·legats en el seu curriculum vitae.  
2. El compliment temporal dels mèrits s'entendrà referit a la data de finalització del termini de presentació de sol·licituds.  
3. Quan la Direcció General de Responsabilitat Social i Foment de l'Autogovern eleve a definitiva la llista provisional de puntuacions derivada de l'autobaremació provisional, determinarà quins aspirants passen a la fase d'entrevista i només aquests estaran obligats a aportar, el mateix dia en què siguen citats, la documentació acreditativa de tots els mèrits perquè puguen ser contrastats in situ.  
4. Si la documentació aportada no complira els requisits exigibles o algun dels mèrits al·legats no poguera acreditar-se, es requerirà la persona interessada perquè, en el termini màxim i improrrogable de 10 dies, aporte o esmene la documentació, amb indicació expressa que, en cas de no atendre el requeriment efectuat, es considerarà que ha desistit en la sol·licitud, amb la resolució prèvia dictada a l'efecte.  
  
Nové. Comissió avaluadora  
1. De conformitat amb l'article 8 de l'Ordre 7/2016, la comissió avaluadora d'aquesta convocatòria estarà integrada per les persones següents:  
a) Presidència: la persona que ostente la Subdirecció General de Responsabilitat Social i Foment de l'Autogovern.  
b) Vocalies:  
- La persona que ostente la direcció de Servei de Responsabilitat Social.  
- La persona que ostente la direcció de Servei de Promoció de l'Autogovern i Dret Foral Valencià, que exercirà, amb veu i vot, les funcions de secretaria de la comissió.  
2. En cas d'absència, vacant o malaltia de les persones ressenyades en la lletra b de l'apartat anterior, les vocalies podran ser exercides per personal funcionari de carrera del grup A1, adscrit a la Direcció General de Responsabilitat Social i Foment de l'Autogovern.  
  
  
Deu. Òrgan competent per a resoldre  
De conformitat amb l'article 9 de l'Ordre 7/2016, la facultat de resoldre aquesta convocatòria, que correspon a la persona titular de la Conselleria de Transparència, Responsabilitat Social, Participació i Cooperació, està delegada en la persona titular de la Direcció General de Responsabilitat Social i Foment de l'Autogovern.  
  
Onze. Remissió a l'Ordre 7/2016  
1. Pel que fa al procediment de selecció, el termini màxim per a resoldre, la forma de notificar i fer públiques les resolucions que es dicten, el barem aplicable, la quantia econòmica de les beques que es concedisquen, el mode de procedir al seu pagament i la justificació, els drets i les obligacions de les persones beneficiàries i de l'entitat concedent i el règim d'incompatibilitats aplicable, aquesta convocatòria es regeix pel que preveuen els articles 10, 11, 12 i 14 a 18 de l'Ordre 7/2016.  
2. Així mateix, la pèrdua del dret al cobrament total o parcial de les beques i l'obligació de procedir, si és el cas, al reintegrament de quantitats percebudes es produiran en els termes previstos per l'article 20 de la dita ordre.  
  
Dotze. Duració de les beques  
El període de duració de les beques serà com a màxim de dotze mesos, comptadors des de la data que s'indique en la resolució de concessió. El dit període podrà prorrogar-se sense necessitat de nova convocatòria per un màxim de dotze mesos addicionals, sempre que hi haja crèdit adequat i suficient i que l'exercici de l'activitat duta a terme així ho requerisca o aconselle.  
  
Tretze. Borsa de reserva  
1. Es constituirà una borsa de reserva, prioritzada per ordre decreixent de puntuació.  
2. Tindran dret a formar part de la borsa de reserva aquelles persones aspirants que, després d'haver superat l'entrevista inclosa en el procediment selectiu, hagen sigut avaluades per aquest concepte i no hagen resultat adjudicatàries de les beques.  
3. Si es produïren vacants durant el període de gaudi de les beques, per causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període de gaudi d'aquesta, entre les persones que integren la borsa de reserva. En aquest cas la concessió s'efectuarà segons l'ordre prioritzat de la borsa. Si la vacant tinguera lloc una vegada transcorreguda la meitat del període de duració de la beca, aquesta podrà declarar-se deserta.  
4. La condició d'integrant de la borsa de reserva no generarà cap relació laboral amb la Generalitat, ni compromís d'accedir a la condició de persona beneficiària d'una beca.  
  
Catorze. Facultats d'interpretació, incidències i renúncies  
De conformitat amb l'article 19 de l'Ordre 7/2016, la persona titular de la Direcció General de Responsabilitat Social i Foment de l'Autogovern resoldrà, per delegació de la persona titular de la Conselleria de Transparència, Responsabilitat Social, Participació i Cooperació, els dubtes, els possibles conflictes i les incidències que es puguen plantejar durant el període de gaudi de les beques, inclosa la possibilitat d'acudir a la borsa de reserva per a cobrir les vacants que es generen com a conseqüència d'alguna renúncia.  
  
Quinze. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictada en el termini d'un mes, comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de poder utilitzar qualsevol altra via que es considere oportuna.  
  
València, 23 de maig de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.